Gladys Petch

Evelyn Mary Salesbury “Gladys” Petch Shugrue (1886–1966) var en britisk radiojournalist. Hun er kjent for sin innsats for norsk informasjonstjeneste i USA under andre verdenskrig.

Radio
Petch virket i Norge. Da Kringkastingsselskapet i 1925 startet kurs i fremmedspråk over radio, fikk Petch oppgaven med å lære bort engelsk til lytterne. Hun holdt også radioforedrag om britiske emner.Dahl, Hans Fredrik: Hallo - Hallo! Kringkastingen i Norge 1920-1940, Oslo: Cappelen, 1975, s. 94 og 388.Se også annonse i programbladet Hallo! Hallo! for 27. oktober 1925 med engelskkurs for nybegynnere satt opp til kl 07.30, gjengitt i Asle Gire Dahl: Mediekunnskap. Om dannelsen av et nytt fagområde i skolen, Oslo: Aschehoug, 1984, s. 19. Fra 1926 arbeidet Petch også for norsk reiseliv og holdt foredrag om Norge i utlandet, først i Europa, så fra 1929 i USA. I USA var hun tilknyttet Norwegian Travel Information Office. Petch medvirket i radio og i 1931 også i fjernsyn i USA.Welle-Strand, Erling: Reiseliv og samfunn. Landslaget for reiselivet i Norge, 1903-1978, Oslo: Nortrabooks-Landslaget for reiselivet i Norge, 1978, s. 45 og 64.

For Norges sak i USA
Under andre verdenskrig virket Petch for Norges sak i USA, der hun var tilknyttet Norwegian Information Office, den norske ambassadens informasjonskontor i New York.Norborg, Sverre: Klare linjer. Glimt fra Norges frihetskamp. 1940-1944, Brooklyn: Norwegian News Company, 1945, s. 88.Rygg, A. N.: American relief for Norway. En oversikt over Amerikas hjelpearbeid for Norge under og etter den annen verdenskrig, Chicago: Arnesen Press, 1947, s. 94. Petch ledet arbeidet med å legge om informasjonsarbeidet for å tjene Norges sak under krigen. Hun satte i gang programmet Spirit of the Vikings og fikk ved hjelp av distribusjon via plateinnspillinger programmet sendt på 350 radiostasjoner, de fleste i USA, men også 30 i Canada og fire i Australia og New Zealand.«"PETCH NETWORK" - Norges kringkastingsansikt i Sambandsstatene. Norske programmer på engelsk over 350 amerikanske stasjoner i uken», VG, 6. oktober 1945, s. 6. I tillegg til å lage radioprogrammer om Norge, var Petch også nyhetsoppleser i programmet News of Norway. Nyhetsbulletinene og radioprogrammene var en del av opplegget til Board of War Communications.Dahl, Hans Fredrik: «Dette er London». NRK i krig 1940-1945, Oslo: Cappelen, 1978, s. 393 note 30.

I USA bisto hun også venninnen Sigrid Undset.Skouen, Arne: Sigrid Undset skriver hjem. En vandring gjennom emigrantårene i Amerika, Oslo: Aschehoug, 1982, s. 134 og 142.

Etter krigen fortsatte hun i radio, og bidro på midten av 1950-tallet fortsatt til programmet Spirit of the Vikings.«Norsk musikk for US-ører», VG, 5. juli 1955, s. 4.

Utmerkelser
Petch ble i 1948 tildelt Haakon VIIs Frihetskors «som belønning for sine store fortjenester av Norges sak i krigstiden.»«Kong Haakons frihetskors til mrs. Gladys Petch», VG, 4. september 1948, s. 14. Hun mottok også St. Olavs Orden.«Gladys Petch død», Aftenposten, morgenutgaven 28. juni 1966, s. 11.

Referanser

 Eksterne lenker 
 WNYC WWII broadcasts at the National Library of Norway (Informasjonsside med lydfiler, 2011)

Kategori:Radiojournalister
Kategori:Britiske radioprogramledere
Kategori:Briter fra andre verdenskrig
Kategori:St. Olavs Orden
Kategori:Haakon VIIs frihetskors
Kategori:Personer fra London